
ΑΠΟΦΑΣΕΙΣ 

Μεταβίβαση αρμοδιοτήτων στους Προϊσταμένους 
Δ/νσεων των Περιφερειακών Υπηρεσιών του ΕΟΤ. 1 
Διακριτικό σήμα πυροσβεστικών υπαλλήλων αποφοίτων 
Σχολείου Υποβρυχίων Καταστροφέων ή Αυτοδυτών. 2 
Προσαρμογή συστατικής πράξης του Δημοτικού Γυ¬ 
μναστηρίου Μουζακίου του Δ. Μουζακίου Ν. Καρ¬ 
δίτσας στις διατάξεις του άρθρου 203 του Π. Δ/τος 


410/1995. 3 

Προσαρμογή συστατικής πράξης του Δημοτικού Γυ¬ 
μναστηρίου Σοφάδων του Δ. Σοφάδων Ν. Καρδί¬ 
τσας στις διατάξεις του άρθρου 203 του Π. Δ/τος 

410/1995. 4 

ΑΠΟΦΑΣΕΙ Σ 

Αριθ.525767 (1) 

Μεταβίβαση αρμοδιοτήτων στους Προϊσταμένους 
Δ/νσεων των Περιφερειακών Υπηρεσιών του ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Τις διατάξειςτου άρθρου 1, παρ. 6, περίπτ. Θ ως και 
τις λοιπές διατάξειςτου Ν. 2160/93 (ΦΕΚ 118/Α) και του 
άρθρου 21 παρ.4του Ν.2741/1999. 

2. Το Π.Δ. 884/76 «περί Κανονισμού Διαρθρώσεως των 
Υπηρεσιών και Καταστάσεωςτου Προσωπικού του ΕΟΤ», 
όπως ισχύει σήμερα. 

3. Τις διατάξεις του άρθρου 29 Α του Ν.1558/85 (ΦΕΚ 
137/Α/1985) «Κυβέρνηση και Κυβερνητικά όργανα», όπως 
προστέθηκε με το άρθρο 27 του Ν. 2081/1992 (ΦΕΚ 154/ 
Α/1992). 

4. Τις διατάξεις του άρθρου 81 του Ν.1982/90 «για τον 
εκσυγχρονισμό και την ανάπτυξη και άλλες διατάξεις». 

5. Το ΠΔ 193/91 «περί τροποποίησης του Προεδρικού 
Διατάγματος 475/90». 


6. Την αριθ. Τ/937/11.3.99 (ΦΕΚ 44/τ.ΝΠΔΔ/12.3.99) 
απόφαση Υπουργού Ανάπτυξης περί διορισμού του Ευ¬ 
γένιου Γιαννακόπουλου στη θέση του Γενικού Γραμματέα 
ΕΟΤ. 

7. Το γεγονός ότι από την παρούσα απόφαση δεν προ- 
καλείται δημόσια δαπάνη, αποφασίζουμε: 

1. Μεταβιβάζουμε στους Προϊστάμενους των Δ/νσεων 
των Περιφεριακών Υπηρεσιών του ΕΟΤ, τις κατωτέρω αρ¬ 
μοδιότητες που ο κάθε Προϊστάμενος θα ασκεί στην πε¬ 
ριοχή του: 

1. Αρμοδιότητες που αφορούν τα τουριστικά καταλύ¬ 
ματα. 

α. Η εποπτεία των ξενώνων νεότητας (άρθρο 2 παρ. 2 
του Ν. 2160/1993, ΦΕΚ 118 Α’). 

β. Η έγκριση της αρχιτεκτονικής μελέτης του κτιρίου 
της τουριστικής εγκατάστασης μόνο ως προς τον σύμ¬ 
φωνον αυτής με τις εκάστοτε ισχύουσες προδιαγραφές 
(άρθρο 3 παρ. 1 εδ. πρώτο του Ν. 2160/1993). 

γ. Η παραλαβή της προβλεπόμενης στην παρ. 2 του άρ¬ 
θρου 3 του Ν.2160/93 δήλωσης που αφορά ιδίως την τή¬ 
ρηση των τεχνικών προδιαγραφών για τουριστικές επιχει¬ 
ρήσεις. 

δ. Η έγκριση του ειδικού σήματος λειτουργίας των του¬ 
ριστικών επιχειρήσεων (τουριστικών καταλυμάτων), πλην 
των εγκαταστάσεων ειδικής τουριστικής υποδομής, το 
οποίο αντικαθιστά την προβλεπόμενη από τις σχετικές 
διατάξεις άδεια λειτουργίας για το κτίριο και την επιχεί¬ 
ρηση (άρθρο 3 παρ.3 Ν. 2160/93, σε συνδ. με άρθρο 3 
παρ. 5 ιδίου νόμου και άρθρα 11 παρ. 2 α.ν. 431/1937 και 
2 β.δτης 27 Απρ./14 Μαΐου 1937). 

ε. Η τήρηση μητρώου των τουριστικών επιχειρήσεων, 
στις οποίες χορηγείται το ειδικό σήμα λειτουργίας απότις 
παραπάνω Περιφερειακές Υπηρεσίες (άρθρο 3 παρ. 3 Ν. 
2160/93). 

στ. Η παραλαβή και ο έλεγχος των τιμολογίων των του¬ 
ριστικών επιχειρήσεων (άρθρο 4παρ. 7 Ν.2160/93). 

ζ. Η μέριμνα για την εκτύπωση, συμπλήρωση και αποστο¬ 
λή των καταλόγων των τιμών των ξενοδοχείων, οικοτροφεί¬ 
ων και των για διάστημα μέχρι ενενήντα (90) ημερών ενοι- 
κιαζομένων επιπλωμένων δωματίων (άρθρο 5 παρ. 9 α.ν. 
431/1937, σε συνδυασμό με άρθρο 1 παρ. 1 α.ν. 1108/1938 
και άρθρο 2 παρ. 7 εδαφ. πρώτο Ν.2160/93). 

η. Η έκδοση βεβαίωσης κατά τα οριζόμενα στο άρθρο 8 
παρ. 3 α.ν. 431/37. 

θ. Ο χαρακτηρισμός και η κατάταξη στις οικείες κατη- 

γορίες των ξενοδοχείων και ενοικιαζόμενων δωματίων κα¬ 
θώς και ο υποβιβασμός αυτών, (άρθρο 11 παρ.1 α.ν. 
431/1937, σε συνδυασμό με άρθρα 8 και 10 β.δ. της 27 
Απρ./17 Μαϊου 1937). 

ι. Ο καθορισμός ως υποχρεωτικής της λήψης πρωινού 
και του ενός τουλάχιστον από το δύο φαγητά (άρθρο 23 
ν.δ. 3430/1955, όπως αντικαταστάθηκε με το άρθρο 1 Ν. 
642/1977). 

ια. Η έκδοση και ανανέωση των πάσης φύσεως ατομι¬ 
κών διοικητικών πράξεων, ο έλεγχος των σχετικών όρων 
και κάθε άλλη σχετική διοικητική ενέργεια που προβλέπε- 
ται από την απόφαση 530992/1987 (ΦΕΚ 557 Β') του Γενι¬ 
κού Γραμματέα του ΕΟΤ, αναφορικά με τις τεχνικές προ¬ 
διαγραφές των τουριστικών εγκαταστάσεων, πλην των 
ξενοδοχείων δυναμικότητας άνω των 500 κλινών και των 
εγκαταστάσεων ειδικής τουριστικής υποδομής. 

ιβ. Η έγκριση των τίτλων των ξενοδοχείων, των οποίων 
το ειδικό σήμα λειτουργίας χορηγούν οι παραπάνω Περι¬ 
φερειακές Υπηρεσίες, η έγκριση μεταβίβασης των τίτλων 
αυτών, η απόφαση για τον έχοντα επικρατέστερα δικαιώ¬ 
ματα επίτου τίτλου και η έγκριση της μετάφρασης του τίτ¬ 
λου (άρθρα 1,2,3 και 4 β.δ. της 25 Νοεμ./7Δεκ. 1937). 

ιγ. Η χορήγηση ειδικού σήματος λειτουργίας (άδειας 
λειτουργίας) τουριστικού καταλύματος εντός παραδοσια¬ 
κών κτισμάτων (άρθρο 1 παρ. 1 π.δ. 33/1979, ΦΕΚ 10 Α'). 

ιδ. Η απαιτούμενη για τη χορήγηση άδειας λειτουργίας 
τουριστικών καταλυμάτων εντός παραδοσιακών κτισμά- 
των έγκριση της επιπλώσεως και του λοιπού κινητού εξο¬ 
πλισμού των καταλυμάτων αυτών και της καταλληλότη¬ 
τας του κτιρίου και της αρχιτεκτονικής μελέτης αυτού κα¬ 
θώς και των προμελετών για τη στατική στερέωση και τις 
ηλεκτρομηχανολογικές και υδραυλικές εγκαταστάσεις 
του (άρθρα 2 και 5 π.δ. 33/79). 

ιε. Η έγκριση των δηλουμένων τιμών κατόχων ειδικού 
σήματος λειτουργίας τουριστικού καταλύματος εντός 
παραδοσιακών κτισμάτων (άρθρο 8 π.δ. 33/79). 

ιστ. Η προβλεπόμενη από την παρ. 14, III β) του άρθρου 
μόνου της απόφασης 530269/1994 (ΦΕΚ 268 β') του Γ ενι¬ 
κού Γ ραμματέα του ΕΟΤ εξαίρεση από την οικονομική 
επιβάρυνση μέρους των δωματίων επιχειρήσεων ενοικια- 
ζομένων δωματίων σε κορεσμένες περιοχές. 

ιζ. Η έγκριση και ο καθορισμός των όρων μεταφοράς ξε¬ 
νοδοχειακών επιχειρήσεων (άρθρο 2 β.δ. της 31 Ιαν./ΙΙ 
Φεβρ. 1955). 

ιη. Ο έλεγχος της καταλληλότητας των χώρων οργανω¬ 
μένης κατασκήνωσης (κάμπινγκ) και η χορήγηση της σχε¬ 
τικής άδειας-ειδικού σήματος λειτουργίας (άρθρο 1 παρ. 
1 και 2 Ν.392/1976, ΦΕΚ 199 Α). 

ιθ. Η έγκριση των διακριτικών τίτλων των επιχειρήσεων 
εκμεταλλεύσεως χώρων οργανωμένης κατασκήνωσης 
και η τήρηση μητρώου για τις χορηγούμενες άδειες και 
τους εγκρινόμενους διακριτικούς τίτλους των επιχειρή¬ 
σεων αυτών (άρθρο 6 παρ. 1 και 2 Ν. 392/76, σε συνδυα¬ 
σμό με άρθρο 3 παρ. 3 Ν. 2160/93). 

κ. Η έκδοση άδειαςλειτουργίας (ειδικόσήμαλειτουργίας) 
ξενοδοχείων τύπου ΜΟΤΕΛ, ξενώνων, επιπλωμένων τουρι¬ 
στικών διαμερισμάτων και επαύλεων, η έγκριση του τοπο- 
γραφικού διαγράμματος και των σχεδιαγραμμάτων αυτών 
και η κατάταξή τους στις οικείες κατηγορίες (άρθρα 1,5,6 
και 12 του β.δ. της 30-31/22.4.1959, ΦΕΚ 71 Α', όπως τρο¬ 
ποποιήθηκε με το π.δ. 768/1981, ΦΕΚ 200 Α'). 

κα. Ο χαρακτηρισμός των κτιρίων ως παραδοσιακών για 
την εφαρμογή της παρ. 19του άρθρου 6του Ν.2601/1988, 
ΦΕΚ 81 Α'). 


κβ. Η χορήγηση της άδειας ασκήσεως του επαγγέλμα¬ 
τος του υπεύθυνου διευθυντή ξενοδοχειακής επιχείρη¬ 
σης (άρθρο 7 ν.δ. 3594/1956, ΦΕΚ238 Α'). 

κγ. Η έγκριση των μετατροπών των υπαγόμενων σε κα¬ 
θεστώς χρονομεριστικής μίσθωσης μονάδων (άρθρο 8 
απόφασης 9953/ΔΙΟΝΟΣΕ/1789/1987, ΦΕΚ 719 β', 
Υπουργού Εθνικής Οικονομίας). 

κδ. Η χορήγηση ειδικής άδειας για τη λειτουργία κέ¬ 
ντρων παραθερισμού γυμνιστών, μετά από σύμφωνη 
γνώμη των κατά τόπο αρμοδίων Νομαρχιακού Συμβουλί¬ 
ου και δημοτικού ή κοινοτικού συμβουλίου και έγκριση 
του Υπουργού Ανάπτυξης, η εποπτεία, ο έλεγχος και η 
επιβολή των διοικητικών κυρώσεων στα ως άνω κέντρα 
και η ανάκληση της αδείας τους (άρθρα 1 παρ. 2,2 παρ. 1 
και 3 Ν. 1399/1983, ΦΕΚ 145 Α). 

2. Αρμοδιότητες που αφορούν τουριστικά γραφεία και 
συναφείς τουριστικές επιχειρήσεις. 

α. Οι αρμοδιότητες του Γενικού Γραμματέα του ΕΟΤ, 
σχετικά μετά ειδικά τουριστικά λεωφορεία δημόσιας χρή¬ 
σης, που προβλέπονται στα άρθρα 4,5,6,7,8,9,13 και 15 
του Ν. 711/1977/ΦΕΚ 284 Α, όπως τροποποιήθηκε με το 
Ν.2446/1996 (ΦΕΚ 276 Α'), με εξαίρεση τις αρμοδιότητες 
της παρ. 1, άρθρο 4, Ν.711/77, (άρθρο 4, παρ. 2δ και παρ. 
3, Ν.711/11 όπωςτροποποιήθηκε μετηνπαρ. 2 άρθρο 4 Ν. 
2446/96). 

β. Η θεώρηση και ο έλεγχος που προβλέπονται στο άρ¬ 
θρο 3 παρ. 2 και 3 του Ν. 2446/96. 

γ. Η έγκριση του διακριτικού τίτλου των τουριστικών 
γραφείων που έχουν την έδρα τους στην Περιφέρεια, η 
καταχώρηση των συμφωνιών για τη μεταβίβαση των τίτ¬ 
λων και η τήρηση του μητρώου των τίτλων (άρθρο 2 
Ν.393/1976, ΦΕΚ 199 Α'). 

δ. Η χορήγηση του ειδικού σήματος λειτουργίας (άδει¬ 
ας λειτουργίας) τουριστικών γραφείων (άρθρο 3 Ν. 
393/76, όπως αντικαταστάθηκε με το άρθρο 2 του π.δ. 
288/1991, ΦΕΚ 102 Α'). 

ε. Η εξέταση της γνώσης της Ελληνικής ή άλλης Κοινο¬ 
τικής γλώσσας (άρθρο 4 παρ. 1 Ν. 393/76, όπως αντικα- 
ταστάθηκε με το άρθρο 3του π.δ. 288/91). 

στ. Οι αρμοδιότητες που προβλέπονται στο άρθρο 5 
του Ν. 393/76, σχετικά με την ανάκληση, κατάπτωση κλπ 
της εγγυήσεως της παρ. 1 του ιδίου άρθρου. 

ζ. Η χορήγηση ειδικού σήματος λειτουργίας (άδεια λει¬ 
τουργίας) υποκαταστήματος τουριστικού γραφείου γενι¬ 
κού τουρισμού (άρθρο 6 παρ. 1 Ν. 393/76). 

η. Η προαγωγή αδείας γραφείου εσωτερικού τουρι¬ 
σμού, ο υποβιβασμός αδείας γραφείου γενικού τουρι¬ 
σμού και οι λοιπές αρμοδιότητες που προβλέπονται στο 
άρθρο 8του Ν. 393/76. 

θ. Η έγκριση εκδρομών στην αλλοδαπή και η επιβολή 
των διοικητικών κυρώσεων που προβλέπονται στην παρ. 
2 α του άρθρου 9 του Ν. 393/76. 

ι. Η έκδοση αδείας χαρακτηρισμού των επιχειρήσεων 
και των καταστημάτων του άρθρου 1 του β.δ. 436/1961 
(ΦΕΚ 111 Α') ως «τουριστικών» και χρησιμοποίησης του 
όρου «τουριστικού» (άρθρο 2 παρ. 1 και 2 β.δ. 436/61). 

ια. Η εξέταση της γνώσης ξένης γλώσσας, προκειμένου 
να χορηγηθεί το ειδικό σήμα λειτουργίας της οικείας επι¬ 
χείρησης (άρθρο μόνο αποφάσεων Γ ενικού Γ ραμματέα 
ΕΟΤ 537/94 ΦΕΚ 839 β', 514701/94 ΦΕΚ 704 Β' και 
514703/94 ΦΕΚ 704 Β' και άρθρο 1 παρ. 3 ε της κοινής 
απόφασης 514170/64/1999, ΦΕΚ 386 Β', των Υπουργών 
Τουρισμού και Μεταφορών). 

ιβ. Η έγκριση μείωσης του ελάχιστου αριθμού αυτοκι¬ 
νήτων για άγονες νησιωτικές περιοχές (παρ. 1δ της κοι¬ 
νής απόφασης Υπουργών Τουρισμού και Μεταφορών 
514170/64/1995, ΦΕΚ 386 Β'). 

ιγ. Η χορήγηση και αφαίρεση του ειδικού σήματος λει¬ 
τουργίας, η έγκριση ιδρύσεως υποκαταστήματος και η 
χορήγηση και αφαίρεση του ειδικού σήματος, η παρακο¬ 
λούθηση και ο έλεγχος των μεταβολών των επιχειρήσεων 
εκμισθώσεως επιβατηγών αυτοκινήτων ιδιωτικής χρήσε- 
ως άνευ οδηγού, η θεώρηση και η έγκριση αναθεώρησης 
των τιμολογίων των επιχειρήσεων αυτών, η κατάπτωση 
της προβλεπόμενης για τη χορήγηση του ειδικού σήμα¬ 
τος εγγυήσεως και η επιβολή των προβλεπόμενων διοι¬ 
κητικών κυρώσεων (άρθρα 1,2,3,8,11 και 13 της κοινής 
απόφασης 514170/95, ΦΕΚ 386 Β' των Υπουργών Τουρι¬ 
σμού και Μεταφορών). 

ιδ. Η παραλαβή των υποβαλλομένων τιμολογίων κατ' 
άρθρο 4παρ. 1 Ν. 392/1976 (ΦΕΚ199Α'). 

3. Αρμοδιότητες που αφορούν την επιθεώρηση και τον 
έλεγχο. 

α. Η διενέργεια ελέγχων στις τουριστικές επιχειρήσεις 
και σε επιχειρήσεις που εξυπηρετούν με οποιονδήποτε 
τρόποτουρίστες εντός της περιοχής αρμοδιότητάς τους, 
σύμφωνα με τα οριζόμενα στην παρ. 1 του άρθρου 4 του 
Ν. 2160/93. 

β. Ο έλεγχος της λειτουργίας των τουριστικών λιμένων 
και η άμεση σχετική ενημέρωση της αρμόδιας Υπηρεσίας 
του Υπουργείου Ανάπτυξης, οι αρμοδιότητες που έχουν 
καθοριστεί με την απόφαση Τ/3846/1997 (ΦΕΚ 966 Β') του 
Υπουργού Ανάπτυξης, κατ'εξουσιοδότηση της παρ. 5 του 
άρθρου 37του Ν. 2160/93, καθώς και οι αρμοδιότητες που 
καθορίζονται εκάστοτε με όμοια απόφαση (παρ. 9 εδαφ. 
τελευταίο άρθρου 31 και παρ. 5 άρθρου 37 Ν. 2160/93). 

γ. Ο έλεγχος των σχεδίων του τουριστικού λιμένα και 
των εγκαταστάσεων αυτού και η αποστολή στην αρμόδια 
Υπηρεσία του Υπουργείου Ανάπτυξης (Διεύθυνση Τουρι¬ 
στικών Λιμένων) της σχετικής έκθεσης, προκειμένου να 
εκδοθεί η άδεια λειτουργίας του τουριστικού λιμένα (άρ¬ 
θρο 31 παρ. 8 Ν. 2160/93). 

δ. Ο έλεγχος της τήρησης των διατάξεων της τουριστικής 
νομοθεσίας κατά τα οριζόμενα στο άρθρο 13του α.ν. 431/37. 

ε. Οι προβλεπόμενες από τις διατάξεις του άρθρου 2 
του Ν. 5394/1932 «Περί τροποποιήσεως και συμπληρώ- 
σεως διατάξεων του Ν. 4377 περί Ελληνικού Οργανισμού 
Τουρισμού» αρμοδιότητες, σχετικά με τις επιθεωρήσεις 
και τους ελέγχους τήρησης των όρων υγιεινής, οικοτρο¬ 
φείων, εστιατορίων και κάθε μέσου που εξυπηρετεί την 
εσωτερική και εξωτερική τουριστική κίνηση της Χώρας. 

στ. Ο καθορισμός του ποσού της αποζημιώσεως που 
προβλέπεται στο άρθρο 21 της απόφασης 503007/1976 
του Γ ενικού Γ ραμματέατου ΕΟΤ, η οποία κυρώθηκε με το 
άρθρο 8τουΝ. 1652/1986 (ΦΕΚ 167 Α'). 

4. Αρμοδιότητες που αφορούν τις ιαματικές πηγές. 

α. Η διοίκηση, διαχείριση και εν γένει εκμετάλλευση των ια¬ 
ματικών πηγών, οι οποίες δεν έχουν περιέλθει στην εταιρία 
«Ελληνικά Τουριστικά Ακίνητα ΑΕ» με βάση το Ν. 2636/1998 
(ΦΕΚ 198 Α'), όπως ισχύει (άρθρο 4 Ν. 2188/1920). 

β. Η χορήγηση άδειας λειτουργίας στους εκμεταλλευό¬ 
μενους ιαματικές πηγές τουριστικής σημασίας (άρθρο 7 
Ν. 2188/20, όπως συμπληρώθηκε με το άρθρο 5 Ν. 4086/ 
1960, ΦΕΚ 112 Α', άρθρο 4 β.δ. της 23 Απρ./3 Μάΐου 1923, 
άρθρο 23 α.ν. 1169/1938, σε συνδυασμό με άρθρο 2 παρ. 
3 Ν. 1624/1954). 


γ. Η άσκηση εποπτείας και ελέγχου στις εκμεταλλεύ¬ 
σεις ιαματικών πηγών τουριστικής σημασίας (άρθρο 9 Ν. 
2188/1920, άρθρα 7 και 8 β.δ. της 23 Απρ./3 Μαϊου 1923, 
άρθρο 8 α.ν. 828/1948). 

δ. Η κήρυξη εκπτώτου του ενοικιαστή εκμεταλλεύσεως 
ιαματικής πηγής. 

ε. Η αναστολή ή η ανάκληση της αδείας λειτουργίας 
(άρθρα 9 και 12 β.δ. της 23 Απρ./3 Μαϊου 1923). 

στ. Ο έλεγχος των μεταβολών του προσώπου του εκδο- 
χέατης επιχείρησης καιτου τεχνικού διευθυντή ιαματικής 
πηγής (άρθρο 15 β.δ. της 23 Απρ./ 3 Μαϊου 1923). 

ζ. Ο καθορισμός της αρμόδιας αρχής για την άσκηση 
των προβλεπόμενων στην παρ. 3 του άρθρου 1 του Ν. 
4844/1930 αρμοδιοτήτων σχετικά με τον τρόπο εκμετάλ¬ 
λευσης εδάφους εντός προστατευτικής περιοχής ιαματι¬ 
κής πηγής και η χορήγηση άδειας εκτελέσεως έργων (άρ¬ 
θρο 2 Ν. 4844/30). 

η. Η αναστολή εκτελέσεως έργων που μπορούν να πα¬ 
ραβλάψουν ιαματική πηγή (άρθρο 3 Ν. 4844/1930) και η 
απαγόρευση ή η διακοπή έργων (άρθρο 6 Ν. 4844/1930). 

θ. Η άδεια αναμίξεως ιαματικού ύδατος με κοινό ή θα¬ 
λάσσιο ή άλλες ουσίες (άρθρο 24 α.ν. 1169/1938). 

ι. Οι αρμοδιότητες του Γενικού Γραμματέα ΕΟΤ ως αρ¬ 
μόδιας αρχής για τις ιαματικές χρήσεις και τις χρήσεις 
αναψυχής των υδατικών πόρων (άρθρο 1 παρ. 7 περ. ζ. 
Ν. 1739/1987, ΦΕΚ 201 Α') και ειδικότερα η χορήγηση 
άδειας εκτέλεσης έργων αξιοποίησης υδατικών πόρων 
για τις παραπάνω χρήσεις (άρθρο 8 παρ. 2 Ν. 1739/87), η 
χορήγηση άδειας χρήσης νερού και η ανάκληση αυτής 
(άρθροθπαρ. 1 και6 Ν.1739/87), ητήρηση αρχείου αδει¬ 
ών και η ενημέρωση της οικείας περιφερειακής υπηρε¬ 
σίας (άρθρο 3της ΚΥΑΦ. 16/5813/1989, ΦΕΚ383 β'). 

5. Αρμοδιότητες που αφορούν την επιβολή διοικητικών 
κυρώσεων. 

α. Η σφράγιση των τουριστικών επιχειρήσεων (άρθρο 4 
παρ.4 περίπτ. β.ν.2160/93 και άρθρο 27 παρ. 3 Ν. 2636/ 
1998, ΦΕΚ 198 Α'). 

β. Η επιβολή των προβλεπόμενων από τις κείμενες δια¬ 
τάξεις προστίμων και λοιπών διοικητικών κυρώσεων από το 
Γ ενικό Γ ραμματέα ΕΟΤ στις τουριστικές επιχειρήσεις οποι¬ 
οσδήποτε μορφής και κατηγορίας και στους ασκούντες 
τουριστικά επαγγέλματα (ιδίως άρθρο 4 Ν.2160/93, όπως 
συμπληρώθηκε με άρθρο 27 Ν.2636/98, παρ. 21,22,23,24 
και 25 απόφασης 530269/1994 Γενικού Γραμματέα ΕΟΤ, 
άρθρο 11 Ν. 393/1976, άρθρα 8 και 9 παρ.2 και 3 
Ν.392/1976, άρθρο 2 Ν. 642/1977, άρθρο 15 Ν. 711/1977, 
όπως αντικαταστάθηκε με το άρθρο 13 Ν. 2446/1996, α.ν. 
431/1937, α.ν. 1108/1938, άρθρο 2 παρ.8, άρθρο 4 παρ. 4 
και άρθρο 6 παρ. 2 και 3 Ν. 3185/1955, άρθρο 4 παρ. 2 και 3 
της απόφασης Α9953/ΔΙΟΝΟΣΕ/1789/1987του Υπουργού 
Εθνικής Οικονομίας), με εξαίρεση τις προβλεπόμενες από 
το άρθρο 12 του Ν. 710/1977 (ΦΕΚ 283 Α') διοικητικές κυ¬ 
ρώσεις. 

γ. Η εποπτεία, ο έλεγχος και η επιβολή των διοικητικών 
κυρώσεων στα τουριστικά γραφεία (άρθρα 10 και 11 
Ν.393/76 και άρθρα 6 και 8 π.δ. 339/1996, ΦΕΚ 225 Α'). 

δ. Η δημοσίευση των επιβαλλόμενων ποινών σε ξενοδο¬ 
χεία και λοιπά τουριστικά επαγγέλματα κατά τα οριζόμε¬ 
να στο άρθρο 2 παρ. 9 του α.ν. 1108/1938. 

ε. Η κατάπτωση της εγγυητικής επιστολής των Τουρι¬ 
στικών Γ ραφείων για παραβάσεις της παρ. 5 του άρθρου 
6του Ν. 710/77. 

6. Λοιπές αρμοδιότητες. 

α. Ο καθορισμός της αφετηρίας, της διαδρομής και 
των στάσεων και η έγκριση της θέσης σε κυκλοφορία 
τουριστικών τραίνων (άρθρο 30 παρ. 2 και 3 Ν. 2636/98) 
ως και η ανακοίνωση του διαμορφούμενου κάθε φορά 
κομίστρου των τουριστικών τραίνων (άρθρο 30 παρ. 4 Ν. 
2636/ 98). 

β. Η παροχή γνώμης για την έκδοση της κοινής υπουρ¬ 
γικής απόφασης, με την οποία γίνεται η χωροθέτηση των 
κατασκηνώσεων των φορέων κοινωνικού χαρακτήρα (άρ¬ 
θρο 2 παρ. 9 Ν. 2160/93). 

γ. Ο χαρακτηρισμός περιόδων συνωστισμού (άρθρο 5 
εδάφιο τελευταίο β.δ.της 1.11/7.11.1983). 

δ. Οι εγκρίσεις, βεβαιώσεις και λοιπές ατομικές διοικητι¬ 
κές πράξεις που προβλέπονται στην απόφαση 406912/ 
4660/1995του Υπουργού Γεωργίας (ΦΕΚ1041 β'). 

ε. Η ειδική γνωμάτευση της περίπτωσης βΙΙ της παρ. 18 
του άρθρου 6του Ν.2601/1998, για επενδύσεις ή και προ¬ 
γράμματα χρηματοδοτικής μίσθωσης εξοπλισμού για 
ίδρυση ή επέκταση ξενοδοχειακών μονάδων, εφόσον το 
ύψος του προϋπολογισμού τους δεν υπερβαίνει το ποσό 
των επτακοσίων εκατομμυρίων (700.000.000) δρχ. και ει¬ 
δικά για τη Θράκη το ποσό του ενός δισεκατομμυρίου 
(1.000.000.000) δρχ. 

στ. Η έγκριση για την πλήρωση των προδιαγραφών που 
καθορίζονται με την κοινή υπουργική απόφαση της παρ. 
21 του άρθρου 6 του Ν. 2601/98 για τις αναφερόμενες 
στην ίδια αυτή παράγραφο μονάδες, εφόσοντο ύψος του 
προϋπολογισμού των επενδύσεων ή και του προγράμμα¬ 
τος χρηματοδοτικής μίσθωσης εξοπλισμού δεν υπερβαί- 
νειτο ποσό των επτακοσίων εκατομμυρίων (700.000.000) 
δρχ. και ειδικά για τη Θράκη το ποσό του ενός δισεκατομ¬ 
μυρίου (1.000.000.000) δρχ. 

ζ. Η διατύπωση θέσεων - απόψεων για την έγκριση πε¬ 
ριβαλλοντικών όρων για τουριστικές δραστηριότητες 
(άρθρο 2 παρ. 3 ΚΥΑ24635/1995, ΦΕΚ755 Β'). 

η. Η παροχή γνώμης για την κατάρτιση του Γενικού Πο- 
λεοδομικού Σχεδίου, όταν η διαδικασία κινείται από Δήμο 
ή Κοινότητα (άρθρο 3 παρ. 2 Ν. 1337/1983, ΦΕΚ 33 Α'). 

θ. Η έκδοση της απόφασης υπαγωγής ξενοδοχειακών 
μονάδων και γενικά τουριστικών εγκαταστάσεων στις δια¬ 
τάξεις του Ν.1652/1986 για τη χρονομεριστική μίσθωση 
και η ανάκληση της απόφασης αυτής (άρθρα 1 παρ. 1 και 
6 παρ. 1 Ν. 1652/1986, ΦΕΚ 167 Α'). 

ι. Ο έλεγχος και η παρακολούθηση της εκτέλεσης των 
συμβάσεων χρονομεριστικής μίσθωσης (άρθρο 4 παρ. 1 
Ν. 1652/86 και άρθρο 10 παρ.2 της απόφασης Α 9953/ΔΙΟ- 
ΝΟΣΕ/1789/1987, ΦΕΚ 719 Β', του Υπουργού Εθνικής Οι¬ 
κονομίας) καθώς και η θεώρηση των βιβλίων καταχώρη- 
σης των συμβάσεων αυτών (άρθρο 3 παρ. 4 της προανα- 
φερόμενης υπουργικής απόφασης). 

ια. Ο έλεγχος και η θεώρηση των συμβολαίων που συνά- 
πτονται μεταξύ Ξενοδοχειακών Επιχειρήσεων και Τουρι¬ 
στικών Γ ραφείων Εσωτερικού και Εξωτερικού και ο έλεγ¬ 
χος της ημερήσιας κίνησης και χρέωσης πελατώντων επι¬ 
χειρήσεων αυτών (άρθρο 16 της απόφασης 503007/1976 
του Γ ενικού Γ ραμματέα του ΕΟΤ που κυρώθηκε με το άρ¬ 
θρο 8 του Ν. 1652/86). 

7. Οι αρμοδιότητες αυτές θα ασκούνται παράλληλα και 
από το Γ ενικό Γ ραμματέα ΕΟΤ. 

8. Με τη δημοσίευση της παρούσας παύει να ισχύει κά¬ 
θε προηγούμενη απόφαση περί μεταβίβασης των ανωτέ¬ 
ρω αρμοδιοτήτων σε Προϊστάμενο Δ/νσηςτης Κεντρικής 
Υπηρεσίας ΕΟΤ. 


9. Παραμένουν σε ισχύ οι μέχρι σήμερα εκδοθείσες απο¬ 
φάσεις μεταβίβασης αρμοδιοτήτων στους Προϊσταμένους 
των Περιφερειακών Δ/νσεων και Γ ραφείων του ΕΟΤ. 

10. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 8 Μάίου 2001 
Ο Γ ενικός Γ ραμματέας 
ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

Αριθ. 7107 Φ. 109.14 (2) 

Διακριτικό σήμα πυροσβεστικών υπαλλήλων αποφοί¬ 
των Σχολείου Υποβρυχίων Καταστροφέων ή Αυτο¬ 
δυτών. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της υπ’ αριθ. 15269 Φ. 109.14 (Φ. Ε.Κ. 505 τ. Β'/ 9.6.1993) 
Απόφασης Υπουργού Δημόσιας Τάξης, «Κανονισμός στο¬ 
λών Πυροσβεστικού Σώματος». 

β.Του άρθρου Ι,παρ. α, εδαφ. 7της υπ’αριθ. 12022 Φ. 
109.1 (Φ.Ε.Κ. 258 τ.Β'/23.3.1999) Απόφασης Υπουργού 
Δημόσιας Τάξης, «Μεταβίβαση του δικαιώματος να υπο¬ 
γράφουν «Με εντολή Υπουργού» στο Γ εν. Γ ραμματέα του 
Υπουργείου Δημόσιας Τάξης και σε υπηρεσιακά όργανα 
του Πυροσβεστικού Σώματος». 

2. Την υφιστάμενη ανάγκη θεσμοθέτησης διακριτικού 
σήματος για το πυροσβεστικό προσωπικό που έχει απο¬ 
φοιτήσει από το Σχολείο Υποβρυχίων Καταστροφέων ή 
Αυτοδυτών του Πολεμικού Ναυτικού. 

3. Το γεγονός ότι με τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

4. Συμπληρώνουμε τις διατάξεις της 15269 Φ. 109.14/ 
9.6.1993 (Β' 505) Απόφασης Υπουργού Δημόσιας Τάξης 
«Κανονισμός στολών πυρ/κού προσωπικού του Πυρ/κού 
Σώματος» με την προσθήκη σ’ αυτήν άρθρου 13Α και κα¬ 
θορίζουμε τα ακόλουθα: 

Άρθρο 13Α 

1. Το διακριτικό σήμα του Πυρ/κού Σώματος για τους 
πυρ/κούς υπαλλήλους που αποφοίτησαν από το Σχολείο 
Υποβρυχίων Καταστροφέων ή Αυτοδυτών του Πολεμι¬ 
κού Ναυτικού, παρουσιάζει έναν αυτοδύτη σε οριζόντια 
θέση με πλήρη εξάρτηση ευρισκόμενο σε κατάδυση. Πά¬ 
νω και εκατέρωθεν αυτού αναπαριστάνεται με έξι κυμα¬ 
τοειδείς γραμμές η θάλασσα σε φόντο ανοικτού μπλε 
χρώματος. 

Στο κέντρο του αυτοδύτη και συμπλεκόμενο με αυτόν 
υπάρχει το διακριτικό σήμα του Πυρ/κού Σώματος που 
αποτελείται από την τριγωνοειδή φλόγα με τις έντεκα 
απολήξεις. 

Εσωτερικά του τριγώνου υπάρχουν δύο (2) ομόκεντροι 
κύκλοι, στο σχηματιζόμενο διάκενο των οποίων γράφονται 
οι λέξεις «ΠΥΡΟΣΒΕΣΤΙΚΟ ΣΩΜΑ ΕΛΛΑΔΑΣ» και στην επι¬ 
φάνεια του εσωτερικού κύκλου υπάρχει ο σταυρός της ελ¬ 
ληνικής σημαίας επί του οποίου τοποθετείται το προσδιο- 
ριστικό σήμα των πυροσβεστών (χιαστί πελεκίδια με πα¬ 
ραδοσιακό πυρ/κό κράνος) και κάτω από τους κύκλους 
σύμπλεγμα δύο αυλών. Κάτω από τον αυτοδύτη υπάρχει 
αναδιπλούμενος πάπυρος με τις λέξεις «ΘΑΡΣΕΙΝ ΣΩ- 
ΖΕΙΝ». 

Το σύμπλεγμα αυτό περιβάλλεται από δύο κλαδιά 
δάφνης τα οποία ενώνονται στη βάση με τον πάπυρο και 
είναι ανοικτά στο πάνω μέρος. 

Το σήμα είναι μεταλλικό κίτρινου χρώματος και ελλει¬ 
πτικής μορφής διαστάσεων 6,5 εκατοστών μήκος και 
3.5 εκατοστών πλάτος. 

2. Φέρεται στις στολές που προβλέπεται από την 
15269/Φ. 109.14/9.6.1993 (Β 505) Απόφαση Υ.Δ.Τ. και 
με τον τρόπο που καθορίζεται σ' αυτήν, από τους πυ¬ 
ροσβεστικούς υπαλλήλους απόφοιτους του Σχολείου 
Υποβρυχίων Καταστροφέων ή Αυτοδυτών του Πολεμι¬ 
κού Ναυτικού στην περίπτωση που αυτό αποτέλεσε 
ιδιαίτερο προσόν για την κατάταξή τους στο Πυρ/κό 
Σώμα ή εκπαιδεύτηκαν σε αυτό υπηρετώντας ως 
πυρ/κοί υπάλληλοι με έξοδα της Υπηρεσίας και εφό¬ 
σον επιτυγχάνουν στις δοκιμασίες ετήσιας συντήρη¬ 
σης 

3. Το διακριτικό σήμα φέρεται και στην υπ αριθ. 9 στο¬ 


λή υπηρεσίας μάχιμων μονάδων πάνω από την αριστερή 
τσέπη του χιτωνίου. 

Είναι κεντημένο σε κατάλληλο ύφασμα, χρώματος 
ομοίου με της στολής υπηρεσίας, με ανεξίτηλη κλωστή 
καλής ποιότητας κίτρινου χρώματος για τους Αξιωματι¬ 
κούς και Πυρονόμους και κόκκινου για τους Υπαξιωματι- 
κούς και Πυροσβέστες ενώ οι κυματοειδείς γραμμές πα¬ 
ραμένουν σε φόντο ανοικτού μπλε χρώματος και για τις 
δύο περιπτώσεις. 

4. Η απόφαση αυτή μετά του συνημμένου Παραρτήμα¬ 
τος των υποδειγμάτων, που αποτελεί αναπόσπαστο τμή¬ 
μα του κειμένου της, να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2001 

Ο Γενικός Γ ραμματέας 
ΔΗΜΗΤΡΙΟΣ ΕΥΣΤΑΘΙΑΔΗΣ 


ΠΑΡΑΡΤΗΜΑ ΥΠΟΔΕΙΓΜΑΤΩΝ 
ΔΙΑΚΡΙΤΙΚΩΝ 

Αριθ. 3927 (3) 

Προσαρμογή συστατικής πράξης του Δημοτικού Γυμνα- 
στηρίου Μουζακίου του Δ. Μουζακίου Ν. Καρδίτσας 
στις διατάξεις του άρθρου 203 του Π. Δ/τος 410/1995. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του Ν. 2503/1997 (Φ.Ε.Κ. 107/Α) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Του άρθρου 14 του Ν. 2880/2001 σύμφωνα με τις 
οποίες: α.) Τα Γυμναστήρια που ιδρύθηκαν σύμφωνα με 
τις διατάξεις του Ν. 423/1976 (Φ.Ε.Κ. 223 τ. Α') «Περί Γυ¬ 
μναστηρίων και ρυθμίσεις θεμάτων αφορώντων εις τον 
εξοσχολικόν αθλητισμόν» όπως τροποποιήθηκε και συ¬ 
μπληρώθηκε με τον Ν. 665/1977 (Φ.Ε.Κ. 225 τ. Α') «Περί 
Τροποποιήσεως και συμπληρώσεως της περί Εξωσχολι¬ 
κού Αθλητισμού και Γυμναστηρίων Νομοθεσίας και λοι¬ 
πών συναφών διατάξεων» από την έναρξη ισχύος των δια¬ 
τάξεων του παρόντος άρθρου υπάγονται στην εποπτεία 
των Δήμων και των Κοινοτήτων, στη διοικητική περιφέ¬ 
ρεια των οποίων λειτουργούν, β) Με απόφαση του οικείου 
Δημοτικού ή Κοινοτικού συμβουλίου, η οποίαεκδίδεται με 
ανάλογη εφαρμογή της παρ. 1 του άρθρου 203 του Π. 
Δ/τος 410/1995, προσαρμόζονται οι συστατικές πράξεις 
των Νομικών προσώπων στις διατάξεις αυτές, και γ) Εάν 
τα Δημοτικά ή Κοινοτικά συμβούλια δεν προβούν με από¬ 
φασή τους στην προσαρμογή, μέσα σε προθεσμία δύο 
μηνών από την έναρξη ισχύος των διατάξεων του παρό¬ 
ντος άρθρου η σχετική πράξη προσαρμογής των συστα¬ 
τικών πράξεων, εκδίδεται με μόνη απόφαση του οικείου 
Γενικού Γραμματέα Περιφέρειας. 

3. Του άρθρου 203 του Π. Δ/τος 410/1995 «Δημοτικός 
και Κοινοτικός Κώδικας». 

4. Την αριθμ. Φ. 052-2) 57) 8522/1.4.1971 (Φ.Ε.Κ. 305τ. 
Β') Υπουργική απόφαση με την οποία ιδρύθηκε στο Δήμο 
Μουζακίου Δημοτικό Γυμναστήριο με την ονομασία «Δη¬ 
μοτικό Γυμναστήριο Μουζακίου Ν. Καρδίτσας». 

5. Την αριθμ. 8401/4/8.3.2001 εγκύκλιο του Υπουργείου 
Εσωτερικών Δημόσιας Διοίκησης και Αποκέντρωσης, με 
την οποία δίνονται οδηγίες για τις ρυθμίσεις του Ν. 
2880/30.1.2001 για τους Ο.Τ.Α. πρώτου βαθμού. 

6. Την αριθμ 77/2001 απόφαση του Δήμου Μουζακίου με 
την οποία αποφασίζεται η προσαρμογή της συστατικής 
πράξης του ΔΗΜΟΤΙΚΟΥ ΓΥΜΝΑΣΤΗΡΙΟΥ ΜΟΥΖΑΚΙΟΥ 
στις διατάξεις του άρθρου 203 του Π. Δ/τος 410/1995 

7. Τις διατάξεις του άρθρου 29 Ατού Ν. 1558/1985 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις, αποφασίζουμε: 

Την προσαρμογή της συστατικής πράξης του Νομικού 
Προσώπου με την επωνυμία «Δημοτικό Γυμναστήριο 
Μουζακίου Ν. Καρδίτσας» στις διατάξεις του άρθρου 203 
του Π. Δ/τος 410/1995 και ορίζουμε ότι εφεξής θα λει¬ 
τουργεί ως Δημοτικό Νομικό Πρόσωπο Δημοσίου Δικαίου 
του ανωτέρω άρθρου και θα διέπεται από τις εκάστοτε 
ισχύουσες διατάξεις για Νομικά Πρόσωπα Δημοσίου Δι¬ 
καίου των Ο.Τ.Α. 

Άρθρο 1 
ΕΠΩΝΥΜΙΑ 

Η Επωνυμία του Νομικού Προσώπου θα είναι ΑΘΛΗΤΙ¬ 
ΚΟ ΚΕΝΤΡΟ ΔΗΜΟΥ ΜΟΥΖΑΚΙΟΥ. 


Άρθρο 2 

ΣΚΟΠΟΣ 

Σκοπός του Νομικού Προσώπου είναι η καλλιέργεια και 
ανάπτυξη του αθλητικού πνεύματος και της ευγενούς 
άμιλλας για την προαγωγή και διάδοση του αθλητισμού. 
Η κάλυψη των αναγκών άθλησης κάθε ηλικίας και φύλ¬ 
λου. Η διαχείριση και συντήρηση των αθλητικών χώρων 
του Δήμου Μουζακίου. 

Άρθρο 3 
ΠΕΡΙΟΥΣΙΑ 

Στην κυριότητα του νομικού προσώπου έχουν περιέλθει 
από την δημοσίευση του Ν. 2880/2001 κάθε εμπράγματο 
ή άλλο δικαίωμα, κυριότητα επί κινητών και ακινήτων του 
Δημοσίου που χρησιμοποιούνταν από το υφιστάμενο νο¬ 
μικό πρόσωπο για την εκπλήρωση του σκοπού του. 

Άρθρο 4 
ΠΟΡΟΙ 

Οι πόροι του Νομικού Προσώπου είναι: 

- Ετήσια επιχορήγηση του Δήμου (ή άλλου φυσικού ή 
νομικού προσώπου). 

- Εισφορές, δωρεές, κληρονομιές, κληροδοσίες καθώς 
επίσης και κάθε άλλη νόμιμη πρόσοδος. 

- Εισπράξεις από το αντίτιμο των υπηρεσιών που παρέ¬ 
χονται 

- Οι εκάστοτε επιχορηγήσεις από το Κράτος 

Άρθρο 5 
ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμ¬ 
βούλιο, που αποτελείται από επτά (7) μέλη τα οποία μετους 
αναπληρωτές τους ορίζονται από το Δημοτικό Συμβούλιο 
σύμφωνα με τις διατάξεις της παρ 3 του άρθρου 203 του 
Δημοτικού και Κοινοτικού Κώδικα (Π. Δ/γμα 410/1995). 

Η θητεία των μελών του Διοικητικού Συμβουλίου του νομι¬ 
κού προσώπου ακολουθεί τη θητεία της Δημοτικής Αρχής. 

Πρόεδρος του Διοικητικού Συμβουλίου του Αθλητικού 
Κέντρου Δήμου Μουζακίου είναι ο Δήμαρχος ή άλλο αι¬ 
ρετό ή μη μέλος που ορίζεται από τον Δήμαρχο. 

Μέλη του Διοικητικού Συμβουλίου είναι τρεις (3) Δημο¬ 
τικοί Σύμβουλοι, δύο (2) δημότες που έχουν ανάλογη 
επαγγελματική ή κοινωνική δράση ή ειδικές γνώσεις με 
τον αθλητισμό, και ένας διοικητικός υπάλληλος του Αθλη¬ 
τικού Κέντρου Δήμου Μουζακίου ή ένας διοικητικός 
υπάλληλος του Δήμου. 

Άρθρο6 

ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντι¬ 
πρόεδρο και τον Γ ραμματέα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου η οποία 
δεν είναι δυνατό να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 3 Απριλίου 2001 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ.3910 (4) 

Προσαρμογή συστατικής πράξης του Δημοτικού Γυμνα- 
στηρίου Σοφάδων του Δ. Σοφάδων Ν. Καρδίτσας στις 
διατάξεις του άρθρου 203 του Π. Δ/τος 410/1995. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του Ν. 2503/1997 (Φ.Ε.Κ. 107/Α’) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Του άρθρου 14του Ν. 2880/2001 σύμφωνα μετις οποίες: 

α.) Τα Γυμναστήρια που ιδρύθηκαν σύμφωνα με τις δια¬ 
τάξεις του Ν. 423/1976 (Φ.Ε.Κ. 223 τ. Α’) «Περί Γυμναστη¬ 
ρίων και ρυθμίσεις θεμάτων αφορώντων εις τον εξοσχολι- 
κόν αθλητισμόν» όπως τροποποιήθηκε και συμπληρώθηκε 
με τον Ν. 665/1977 (Φ.Ε.Κ. 225 τ. Α’) «ΠερίΤροποποιήσεως 
και συμπληρώσεωςτης περί Εξωσχολικού Αθλητισμού και 
Γυμναστηρίων Νομοθεσίας και λοιπών συναφών διατάξε¬ 
ων», από την έναρξη ισχύος των διατάξεων του παρόντος 
άρθρου υπάγονται στην εποπτεία των Δήμων και των Κοι¬ 
νοτήτων, στη διοικητική περιφέρεια των οποίων λειτουρ¬ 
γούν, β) Με απόφαση του οικείου Δημοτικού ή Κοινοτικού 
συμβουλίου, η οποία εκδίδεται με ανάλογη εφαρμογή της 
παρ. 1 του άρθρου 203 του Π. Δ/τος 410/1995, προσαρμό¬ 
ζονται οι συστατικές πράξεις των Νομικών προσώπων στις 
διατάξεις αυτές, και γ) Εάν τα Δημοτικά ή Κοινοτικά συμ¬ 
βούλια δεν προβούν με απόφασή τους στην προσαρμογή, 
μέσα σε προθεσμία δύο μηνών από την έναρξη ισχύος των 
διατάξεων του παρόντος άρθρου, η σχετική πράξη προ¬ 
σαρμογής των συστατικών πράξεων, εκδίδεται με μόνη 
απόφαση του οικείου Γ ενικού Γ ραμματέα Περιφέρειας. 

3. Του άρθρου 203 του Π. Δ/τος 410/1995 «Δημοτικός 
και Κοινοτικός Κώδικας». 

4. Του Π. Δ/τος 22/1977 (Φ.Ε.Κ. 14 τ. Α’) με το οποίο 
ιδρύθηκε στο Δήμο Σοφάδων Δημοτικό Γυμναστήριο με 
την ονομασία «Δημοτικό Γ υμναστήριο Σοφάδων». 

5. Τηναριθμ. 8401/4/8.3.2001 εγκύκλιο του Υπουργείου 
Εσωτερικών Δημόσιας Διοίκησης και Αποκέντρωσης, με 
την οποία δίνονται οδηγίες για τις ρυθμίσεις του Ν. 
2880/30.1.2001 για τους Ο.Τ.Α., πρώτου βαθμού. 

6. Την αριθμ 43/2001 απόφαση του Δήμου Σοφάδων με 
την οποία αποφασίζεται η προσαρμογή της συστατικής 
πράξης του ΔΗΜΟΤΙΚΟΥ ΓΥΜΝΑΣΤΗΡΙΟΥ ΣΟΦΑΔΩΝ 
στις διατάξειςτου άρθρου 203του Π. Δ/τος 410/1995 

7. Τις διατάξειςτου άρθρου 29 Ατού Ν. 1558/1985 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις, αποφασίζουμε: 

Την προσαρμογή της συστατικής πράξης του Νομικού 
Προσώπου με την επωνυμία « Δημοτικό Γυμναστήριο Σο¬ 
φάδων» στις διατάξεις του άρθρου 203 του Π. Δ/τος 
410/1995 και ορίζουμε ότι εφεξής θα λειτουργεί ως Δη¬ 
μοτικό Νομικό Πρόσωπο Δημοσίου Δικαίου του ανωτέρω 
άρθρου και θα διέπεται από τις εκάστοτε ισχύουσες δια¬ 
τάξεις για Νομικά Πρόσωπα Δημοσίου Δικαίου των Ο.Τ.Α. 
Άρθρο 1 
ΕΠΩΝΥΜΙΑ 

Η Επωνυμία του Νομικού Προσώπου θα είναι ΑΘΛΗΤΙ¬ 
ΚΟ ΚΕΝΤΡΟ ΔΗΜΟΥ ΣΟΦΑΔΩΝ. 

Άρθρο 2 
ΣΚΟΠΟΣ 

Σκοπός του Νομικού Προσώπου είναι η καλλιέργεια και 


ανάπτυξη του αθλητικού πνεύματος και της ευγενούς 
άμιλλας για την προαγωγή και διάδοση του αθλητισμού. 
Η κάλυψη των αναγκών άθλησης κάθε ηλικίας και φύλ¬ 
λου. Η διαχείριση και συντήρηση των αθλητικών χώρων 
του Δήμου Σοφάδων. 

Άρθρο 3 
ΠΕΡΙΟΥΣΙΑ 

Στην κυριότητα του νομικού προσώπου έχουν περιέλθει 
από την δημοσίευση του Ν. 2880/2001 κάθε εμπράγματο 
ή άλλο δικαίωμα, κυριότητα επί κινητών και ακινήτων του 
Δημοσίου που χρησιμοποιούνταν από το υφιστάμενο νο¬ 
μικό πρόσωπο για την εκπλήρωση του σκοπού του. 

Άρθρο 4 
ΠΟΡΟΙ 

Οι πόροι του Νομικού Προσώπου είναι: 

Ετήσια επιχορήγηση του Δήμου (ή άλλου φυσικού ή νο¬ 
μικού προσώπου). 

Εισφορές, δωρεές, κληρονομιές, κληροδοσίες καθώς 
επίσης και κάθε άλλη νόμιμη πρόσοδος. 

Εισπράξεις από το αντίτιμο των υπηρεσιών που παρέ¬ 
χονται 

Οι εκάστοτε επιχορηγήσεις από το Κράτος 

Άρθρο 5 
ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμ¬ 
βούλιο, που αποτελείται από επτά (7) μέλη τα οποία με τους 
αναπληρωτές τους ορίζονται από το Δημοτικό Συμβούλιο 
σύμφωνα με τις διατάξεις της παρ 3 του άρθρου 203 του 
Δημοτικού και Κοινοτικού Κώδικα (Π.Δ/γμα410/1995). 

Η θητεία των μελών του Διοικητικού Συμβουλίου του νομι¬ 
κού προσώπου ακολουθεί τη θητεία της Δημοτικής Αρχής. 

Πρόεδρος του Διοικητικού Συμβουλίου του Αθλητικού 
Κέντρου Δήμου Σοφάδων είναι ο Δήμαρχος ή άλλο αιρε¬ 
τό ή μη μέλος που ορίζεται από τον Δήμαρχο. 

Μέλη του Διοικητικού Συμβουλίου είναι τρεις Δημοτικοί 
Σύμβουλοι, Δύο δημότες που έχουν ανάλογη επαγγελμα¬ 
τική ή κοινωνική δράση ή ειδικές γνώσεις με τον αθλητισμό, 
και ένας διοικητικός υπάλληλος του Αθλητικού Κέντρου 
Δήμου Σοφάδωνή ένας διοικητικός υπάλληλοςτου Δήμου. 

Άρθρο 6 
ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντι¬ 
πρόεδρο και τον Γ ραμματέα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου η οποία 
δεν είναι δυνατό να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 3 Απριλίου 2001 

Ο Γ ενικός Γ ραμματέας Περιφέρειας 
I. ΚΑΡΑΤΖΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4073 (5) 

Προσαρμογή συστατικής πράξης του Εθνικού Σταδίου 
Παλαμάτου Ν. Καρδίτσας στις διατάξεις του άρθρου 
203 του Π. Δ/τος 410/1995. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του Ν. 2503/1997 (Φ.Ε.Κ. 107/Α’) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2. Του άρθρου 14 του Ν. 2880/2001 σύμφωνα με τις 
οποίες: α.) Τα Γυμναστήρια που ιδρύθηκαν σύμφωνα με 
τις διατάξεις του Ν. 423/1976 (Φ.Ε.Κ. 223 τ. Α’) «Περί Γυ- 
μναστηρίων και ρυθμίσεις θεμάτων αφορώντων εις τον 
εξοσχολικόν αθλητισμόν» όπως τροποποιήθηκε και συ¬ 
μπληρώθηκε με τον Ν. 665/1977 (Φ.Ε.Κ. 225 τ. Α’)» Περί 
Τροποποιήσεως και συμπληρώσεως της περί Εξωσχολι¬ 
κού Αθλητισμού και Γυμναστηρίων Νομοθεσίας και λοι¬ 
πών συναφών διατάξεων», από την έναρξη ισχύος των 
διατάξεων του παρόντος άρθρου υπάγονται στην επο- 
πτεία των Δήμων και των Κοινοτήτων, στη διοικητική πε¬ 
ριφέρεια των οποίων λειτουργούν, β) Με απόφαση του οι¬ 
κείου Δημοτικού ή Κοινοτικού συμβουλίου, η οποία εκδί- 
δεται με ανάλογη εφαρμογή της παρ. 1 του άρθρου 203 
του Π. Δ/τος 410/1995, προσαρμόζονται οι συστατικές 
πράξεις των Νομικών προσώπων στις διατάξεις αυτές, και 
γ) Εάν τα Δημοτικά ή Κοινοτικά συμβούλια δεν προβούν 
με απόφαση τους στην προσαρμογή, μέσα σε προθεσμία 
δύο μηνών από την έναρξη ισχύος των διατάξεων του πα¬ 
ρόντος άρθρου, η σχετική πράξη προσαρμογής των συ¬ 
στατικών πράξεων, εκδίδεται με μόνη απόφαση του οικεί¬ 
ου Γ ενικού Γ ραμματέα Περιφέρειας. 

3. Του άρθρου 203 του Π. Δ/τος 410/1995 «Δημοτικός 
και Κοινοτικός Κώδικας». 

4. Του Β. Δ/τος 476/1971 (Φ.Ε.Κ. 142/19.7.1971/τ. Α’) με 
το οποίο ιδρύθηκε στο Παλαμά Ν. Καρδίτσας Εθνικό Στά¬ 
διο με την ονομασία «Εθνικό Στάδιο Παλαμά». 

5. Την αριθμ. 8401/4/8.3.2001 εγκύκλιο του Υπουργείου 
Εσωτερικών Δημόσιας Διοίκησης και Αποκέντρωσης, με 
την οποία δίνονται οδηγίες για τις ρυθμίσεις του Ν. 
2880/30.1.2001 για τους Ο.Τ.Α, πρώτου βαθμού. 

6. Το γεγονός ότι μέχρι 31.3.2001 δεν έχει ληφθεί από¬ 
φαση του Δημοτικού Συμβουλίου Καρδίτσας σχετικά με 
προσαρμογή της συστατικής Πράξης του Εθνικού Σταδί¬ 
ου Παλαμά Ν. Καρδίτσας στις διατάξεις του άρθρου 203 
του Π. Δ/τος 410/1995. 

7. Τις διατάξεις του άρθρου 29 Ατού Ν. 1558/1985 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις, αποφασίζουμε: 

Την προσαρμογή της συστατικής πράξης του Νομικού 
Προσώπου με την επωνυμία «Εθνικό Στάδιο Παλαμά» 
στις διατάξεις του άρθρου 203 του Π. Δ/τος 410/1995 και 
ορίζουμε ότι εφεξής θα λειτουργεί ως Δημοτικό Νομικό 
Πρόσωπο Δημοσίου Δικαίου του ανωτέρω άρθρου και 
θα διέπεται από τις εκάστοτε ισχύουσες διατάξεις για 
Νομικά Πρόσωπα Δημοσίου Δικαίου των Ο.Τ.Α. 

Άρθρο 1 
ΕΠΩΝΥΜΙΑ 

Η Επωνυμία του Νομικού Προσώπου θα είναι ΑΘΛΗ¬ 
ΤΙΚΟ ΚΕΝΤΡΟ ΔΗΜΟΥ ΠΑΛΑΜΑ. 


Άρθρο 2 

ΣΚΟΠΟΣ 

Σκοπός του Νομικού Προσώπου είναι η καλλιέργεια και 
ανάπτυξη του αθλητικού πνεύματος και της ευγενούς 
άμιλλας για την προαγωγή και διάδοση του αθλητισμού. 
Η κάλυψη των αναγκών άθλησης κάθε ηλικίας και φύλ¬ 
λου. Η διαχείριση και συντήρηση των αθλητικών χώρων 
του Δήμου Παλαμά. 

Άρθρο 3 
ΠΕΡΙΟΥΣΙΑ 

Στην κυριότητα του νομικού προσώπου έχουν περιέλ- 
θει απάτην δημοσίευση του Ν. 2880/2001 κάθε εμπράγ¬ 
ματο ή άλλο δικαίωμα, κυριότητα επί κινητών και ακινή¬ 
των του Δημοσίου που χρησιμοποιούνταν από το υφι¬ 
στάμενο νομικό πρόσωπο για την εκπλήρωση του 
σκοπού του. 

Άρθρο 4 
ΠΟΡΟΙ 

Οι πόροι του Νομικού Προσώπου είναι: 

Ετήσια επιχορήγηση του Δήμου (ή άλλου φυσικού ή νο¬ 
μικού προσώπου). 

Εισφορές, δωρεές, κληρονομιές, κληροδοσίες καθώς 
επίσης και κάθε άλλη νόμιμη πρόσοδος. 

Εισπράξεις από το αντίτιμο των υπηρεσιών που παρέ¬ 
χονται 

Οι εκάστοτε επιχορηγήσεις από το Κράτος 

Άρθρο 5 

ΔΙΟΙΚΗΣΗ 

Το Νομικό Πρόσωπο θα διοικείται από Διοικητικό Συμ¬ 
βούλιο, που αποτελείται από πέντε (5) μέλη τα οποία με 
τους αναπληρωτές τους ορίζονται από το Δημοτικό Συμ¬ 
βούλιο σύμφωνα μετις διατάξειςτης παρ 3του άρθρου 203 
του Δημοτικού και Κοινοτικού Κώδικα (Π.Δ/γμα 410/1995). 

Η θητεία των μελών του Διοικητικού Συμβουλίου του νο¬ 
μικού προσώπου ορίζεται με την απόφαση του Δημοτικού 
Συμβουλίου και λήγει με την εγκατάσταση του νέου Διοι¬ 
κητικού Συμβουλίου. 

Πρόεδρος του Διοικητικού Συμβουλίου του Αθλητικού 
Κέντρου Δήμου Παλαμά είναι ο Δήμαρχος ή άλλο αιρετό 
ή μη μέλος που ορίζεται από τον Δήμαρχο. 

Άρθρο 6 
ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται ενώπιον των πό¬ 
σης φύσεως και δικαιοδοσίας Δικαστηρίων και Δημοσίων 
και Διοικητικών εν γένει αρχών, καθώς και στις συναλλα¬ 
γές του με φυσικά και νομικά πρόσωπα από τον Πρόεδρο 
του Δ.Σ. τον οποίο όταν απουσιάζει ή κωλύεται τον αντι¬ 
καθιστά ο Αντιπρόεδρος. 

Το Διοικητικό Συμβούλιο του Νομικού Προσώπου στην 
πρώτη του συνεδρίαση εκλέγει από τα μέλη του τον Αντι¬ 
πρόεδρο και τον Γ ραμματέα. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου η οποία 
δεν είναι δυνατό να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 3 Απριλίου 2001 

Ο Γενικός Γραμματέας Περιφέρειας 
I. ΚΑΡΑΤΖΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




